[image: image1.png]ROMANIA




Parlamentul  României

Camera  Deputaţilor

Comisia pentru Industrii şi Servicii

Bucureşti 23 septembrie 2014
Nr. 4c-3/287/2014

AVIZ
asupra proiectului de Lege privind aprobarea scoaterii din stocurile disponibile ale rezervelor de stat a unor cantităţi de carburanţi şi acordarea cu titlu gratuit Ministerului Afacerilor Interne, Ministerului Apărării Naţionale, Serviciului de Protecţie şi Pază şi Serviciului Român de Informaţii, precum şi stabilirea regimului taxei pe valoarea adăugată şi al accizelor pentru aceste cantităţi

În conformitate cu prevederile art. 95 şi 115 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii a fost sesizată spre avizare, în procedură de urgenţă, cu proiectul de Lege privind aprobarea scoaterii din stocurile disponibile ale rezervelor de stat a unor cantităţi de carburanţi şi acordarea cu titlu gratuit Ministerului Afacerilor Interne, Ministerului Apărării Naţionale, Serviciului de Protecţie şi Pază şi Serviciului Român de Informaţii, precum şi stabilirea regimului taxei pe valoarea adăugată şi al accizelor pentru aceste cantităţi, transmisă cu adresa P.l.x. 420/2014, înregistrată sub nr. 4c-3/287/2014.

Senatul,  în şedinţa din data de 09 septembrie 2014,  a adoptat proiectul de Lege.

Consiliul Legislativ cu adresa nr. 705/18.06.2014 a avizat favorabil proiectul de Lege, cu unele observaţii şi propuneri.

Examinarea proiectului de lege a avut loc în sedinţa comisiei din data de 23.09.2014.

În urma dezbaterilor, membrii comisiei au hotărât, cu unanimitate de voturi, avizarea favorabilă a proiectului de Lege.

În raport de obiectul şi continutul său, propunerea legislativă face parte din categoria legilor ordinare.

În conformitate cu prevederile art. 75 alineatele (1) şi (3) din Constituţia României, republicată, camera decizională, pentru această propunere legislativă, este Camera Deputaţilor.

